ΓΡΑΠΤΗ ΕΡΩΤΗΣΗ E-1452/99

υποβολή: Daniela Raschhofer (NI) προς την Επιτροπή

(1 Σεπτεμβρίου 1999)

Θέμα: Εναρμόνιση στον τομέα της οδικής ασφάλειας

Η Ευρωπαϊκή Επιτροπή δίνει μεγάλη προσοχή στον τομέα των μεταφορών, μεταξύ άλλων επειδή πρόκειται όχι μόνο για την επίτευξη κατά το δυνατόν ταχύτερων και φιλικότερων προς το περιβάλλον συνδέσεων ενός σημείου Α με ένα σημείο Β αλλά και για την ενίσχυση της ασφάλειας κατά τις μεταφορές στα ευρωπαϊκά οδικά και σιδηροδρομικά δίκτυα.

Σχετικά με την ασφάλεια κατά τις μεταφορές θέτω τις ακόλουθες ερωτήσεις:

- Έχουν γίνει σκέψεις ή συζητήσεις εκ μέρους της Επιτροπής ήπάρχουν γραπτοί κανόνες σχετικά με τα ακόλουθα ζητήματα;

- Αν ναι, θα ήθελα ακριβή στοιχεία του σταδίου στο οποίο βρίσκονται οι συζητήσεις ή των νομικών διατάξεων καθώς και των ενδεχόμενων μεταβατικών περιόδων.

1. Πόσες νομικές διατάξεις έχει θεσπίσει η ΕΕ σχετικά με την ασφάλεια των οδηγών οχημάτων;

2. Δεδομένης της καθυστέρησης στη θέσπιση νομοθετικών διατάξεων σε επίπεδο κρατών μελών,πάρχει η πιθανότητα Ευρωπαίοι πολίτες να μπορούν να οδηγούν το αυτοκίνητό τους χωρίς την απαιτούμενη άδεια οδηγήσεως;

3. Υπάρχουν ενιαίοι κανονισμοί στην Ευρώπη για το σχήμα και την οπτική διαμόρφωση των πινακίδων κυκλοφορίας;

4. Υπάρχουν ενιαίοι κανονισμοί στην Ευρώπη για τη στροφή προς τα δεξιά, όταν ο φωτεινός σηματοδότης είναι κόκκινος;

5. Υπάρχει η πιθανότητα διάφορα σήματα του φωτεινού σηματοδότη να έχουν διαφορετική σημασία στα διάφορα κράτη μέλη (κίτρινο σήμα που αναβοσβήνει);

6. Έχει γίνει ρύθμιση της σήμανσης των οδών καθώς και της οπτικής διαμόρφωσης (χρώματα) των οδικών σημάτων σε ευρωπαϊκό επίπεδο;

7. Υπάρχουν ενιαίες διατάξεις στην Ένωση για την εκπομπή καυσαερίων των φορτηγών και των ΙΧ; Αν όχι, ποιό είναι το μέγεθος της διαφοράς μεταξύ των αυστηρότερων και των επιεικέστερων ορίων;

8. Είναι γενικευμένη η επιβολή της χρήσης ζώνης ασφαλείας καιπάρχει ένα ενιαίο όριο ταχύτητας στις ευρωπαϊκές οδούς;

Απάντησης της κας de Palacio εξ ονόματος της Επιτροπής

(15 Οκτωβρίου 1999)

1. Η Κοινότητα δραστηριοποιήθηκε έντονα στο πεδίο των νομοθετικών διατάξεων σχετικά με την κατασκευή οχημάτων, ευρύτερα γνωστό ως έγκριση τύπου. Μέχρις στιγμής έχουν εκδοθεί 50 οδηγίες, πολλές εκ των

οποίων έχουν εν συνεχεία τροποποιηθεί με πρόσθετα νομοθετήματα, που αντανακλούν τις τεχνικές εξελίξεις στον σχεδιασμό οχημάτων. Οι περισσότερες από αυτές μπορεί να θεωρηθεί ότι επιδρούν άμεσα ή έμμεσα στην ασφάλεια των οδηγών. Διαβιβάζεται στο Αξιότιμο Μέλος και στη Γραμματεία του Ευρωπαϊκού Κοινοβουλίου κατάλογος αυτών των οδηγιών.

Πέρα από τις διατάξεις σχετικά με την έγκριση τύπου, στα λοιπά ευρωπαϊκά νομοθετήματα που αφορούν την ασφάλεια των οδηγών οχημάτων περιλαμβάνονται: ο κανονισμός (ΕΟΚ) 3820/85 της 20ης Δεκεμβρίου 1985 για την εναρμόνιση ορισμένων κοινωνικών διατάξεων στον τομέα των οδικών μεταφορών(1) και ο κανονισμός (ΕΟΚ) 3821/85 της 20ης Δεκεμβρίου 1985 σχετικά με τη συσκευή ελέγχου στον τομέα των μεταφορών(12) που πραγματεύεται τις ώρες ανάπαυσης των οδηγών, η οδηγία 91/0439/ΕΟΚ της 29ης Ιουλίου 1991 για την άδεια οδήγησης(2), η οδηγία 96/0096/ΕΚ της 20ης Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους(3), η οδηγία 92/0006/ΕΚ της 10ης Φεβρουαρίου 1992 σχετικά με την εγκατάσταση και τη χρήση διατάξεων περιορισμού της ταχύτητας σε ορισμένες κατηγορίες οχημάτων με κινητήρα στην Κοινότητα(4), η οδηγία 91/0671/ΕΟΚ της 16ης Δεκεμβρίου 1991 για την προσέγγιση των νομοθεσιών των κρατών μελών σχετικά με τηνποχρεωτική χρησιμοποίηση της ζώνης ασφαλείας στα οχήματα κάτω των 3,5 τόνων(5) καθώς και μεγάλος αριθμός διατάξεων στον τομέα των μεταφορών επικινδύνων εμπορευμάτων (οδηγία 94/0055/ΕΚ της 21ης Νοεμβρίου 1994(6)).

2. Η οδηγία 91/0439/ΕΟΚ για τις άδειες οδήγησης δεν εφαρμόζεται για μηχανοκίνητα οχήματα με μέγιστη ταχύτητα σχεδιασμού κατώτερη ή ίση των 50 km/h ή μέγιστο κυβισμό του κινητήρα 50 cm3. Τα γεωργικά και δασικά οχήματα επίσης εξαιρούνται από το πεδίο εφαρμογής της οδηγίας. Αυτό σημαίνει ότι κάθε κράτος μέλος μπορεί να επιλέξει να επιτρέψει την οδήγηση αυτών των οχημάτων στο δημόσιο οδικό δίκτυο της επικράτειάς του χωρίς καμία άδεια οδήγησης. Επιπλέον, πολίτες ορισμένων κρατών μελών διαθέτουν άδειες οδήγησης τις οποίες απέκτησαν χωρίς εξετάσεις, πριν από τη θέσπιση των εξετάσεων οδήγησης σε αυτά τα κράτη μέλη.

3. Δενπάρχουν ενιαίοι κανόνες για τις πινακίδες κυκλοφορίας,πάρχει όμως πρότυπο σχετικά με τον χώρο τοποθέτησης αυτών των πινακίδων επί του οχήματος. Επιπλέον έχει θεσπιστεί ο κανονισμός (ΕΚ) αριθ. 2411/98 του Συμβουλίου της 3ης Νοεμβρίου 1998 σχετικά με την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των οχημάτων με κινητήρα και των ρυμουλκουμένων τους(7).

4.-5. Δενπάρχει κοινοτική νομοθεσία σχετικά με τους κανόνες που ισχύουν για τους φωτεινούς σηματοδότες. Στη σύμβαση του 1968 της Οικονομικής Επιτροπής για την Ευρώπη των Ηνωμένων Εθνών (ΟΕΕ-ΗΕ) καθορίζονται κανόνες σχετικά με τους φωτεινούς σηματοδότες (άρθρα 23 και 24). Στη σύμβαση αυτή ορίζεται ότι το ερυθρό φως σημαίνει ότι το όχημα δεν επιτρέπεται να προχωρήσει, ενώ το αναλάμπον κίτρινο φως σημαίνει ότι το όχημα επιτρέπεται να προχωρήσει με τη δέουσα προσοχή. Ωστόσο, πρέπει να επισημανθεί ότι η σύμβαση δεν έχειπογραφεί ή δεν εφαρμόζεται πλήρως από όλα τα κράτη μέλη. Η Επιτροπή δεν έχει την εντολή να εξασφαλίσει την πλήρη εφαρμογή αυτής της σύμβασης σε όλα τα κράτη μέλη. Κατά συνέπεια, κάθε κράτος μέλος που δεν εφαρμόζει τη σύμβαση δύναται να επιλέξει να επιτρέπει τα οχήματα να στρίβουν αριστερά όταν ο φωτεινός σηματοδότης έχει ερυθρό φως ή όταν αναλάμπει το κίτρινο φως.

6. Δενπάρχει κοινοτική νομοθεσία σχετικά με τους κανόνες που αφορούν τα οδικά σήματα. Κάθε κράτος μέλος αποφασίζει σχετικά με το χρώμα των οδικών σημάτων. Η σύμβαση της ΟΕΕ-ΗΕ σχετικά με την οδική σήμανση καθορίζει εναρμονισμένα σχέδια για τα οδικά σήματα που προειδοποιούν τους οδηγούς οχημάτων. Ωστόσο δεν εναρμονίζει το χρώμα των πινακίδων σημάτων κατεύθυνσης. Και στην περίπτωση αυτή πρέπει να επισημανθεί ότι τη σύμβαση δεν έχουνπογράψει όλα τα κράτη μέλη.

7. Στο σύστημα έγκρισης τύπου οχημάτων στην Κοινότητα εντάσσεται μεγάλος αριθμός νομοθετικών διατάξεων που έχουν θεσπιστεί σχετικά με τις προδιαγραφές για τις εκπομπές καυσαερίων, με βάση την οδηγία 70/0220/ΕΟΚ του Συμβουλίου της 20ης Μαρτίου 1970 περί προσεγγίσεως των νομοθεσιών των κρατών μελών οι οποίες αφορούν στα μέτρα που πρέπει να ληφθούν κατά της μολύνσεως του αέρος από τα αέρια που προέρχονται από κινητήρες με επιβαλλόμενη ανάφλεξη με τους οποίους είναι εφοδιασμένα τα οχήματα με κινητήρα(8), όπως τροποποιήθηκε τελευταία από την οδηγία 98/0077/ΕΚ(9). Αυτή η σειρά οδηγιών ορίζειποχρεωτικές ενιαίες προδιαγραφές για τις εκπομπές ρύπων.

Επιπλέον, με βάση την οδηγία 96/0096/ΕΚ του Συμβουλίου της 20ης Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους(10) απαιτείται η διενέργεια τακτικών επιθεωρήσεων των οχημάτων για να ελέγχεται η τήρηση των προδιαγραφών όσον αφορά τις εκπομπές ρύπων.

8. Με την οδηγία 91/0671/ΕΟΚ του Συμβουλίου της 16ης Δεκεμβρίου 1991 για την προσέγγιση των νομοθεσιών των κρατών μελών σχετικά με τηνποχρεωτική χρησιμοποίηση της ζώνης ασφαλείας στα οχήματα κάτω των 3,5 τόνων(11) καθίσταταιποχρεωτική η χρησιμοποίηση των ζωνών ασφαλείας στα εμπρός και τα πίσω καθίσματα των οχημάτων. Δενπάρχει ενιαίο όριο ταχύτητας στους ευρωπαϊκούς δρόμους.

(1) ΕΕ L 370 της 31.12.1985.

(2) ΕΕ L 237 της 24.8.1991.

(3) ΕΕ L 46 της 17.2.1997.

(4) ΕΕ L 57 της 2.3.1992.

(5) ΕΕ L 373 της 31.12.1991.

(6) ΕΕ L 319 της 12.12.1994.

(7) ΕΕ L 299 της 10.11.1998.

(8) ΕΕ L 76 της 6.4.1970.

(9) ΕΕ L 286 της 23.10.1998.

(10) ΕΕ L 46 της 17.2.1997.

(11) ΕΕ L 373 της 31.12.1991.

(12) ΕΕ L 370 της 31.12.1985.